ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง  นร02660023921 

ขอให้ปรับปรุงการให้บริการของเจ้าหน้าที่สำนักงานเขตบางขุนเทียน แขวงแสมดำ เขตบางขุนเทียน กรุงเทพมหานคร เนื่องจากวันที่ 10 มิถุนายน 2566 เวลาประมาณ 10.00 น. ผู้ร้องได้เดินทางไปใช้บริการกับทางสำนักงานเขตดังกล่าว เพื่อใช้บริการทำบัตรประจำตัวประชาชนให้แก่บุตรสาว ซึ่งผู้ร้องสอบถามกับเจ้าหน้าที่เพศหญิง (ไม่ทราบชื่อ-นามสกุล) รูปร่างสมส่วน ดูมีอายุไม่ต่ำกว่า 50 ปี ว่าสามารถยื่นเอกสารได้ที่ไหน ยื่นตรงนี้กับเจ้าหน้าที่ได้เลยไหม แต่เจ้าหน้าที่เพศหญิงไม่ตอบกลับ และดึงเอกสารจากมือผู้ร้องด้วยสีหน้าหงุดหงิด (ตามผู้ร้องแจ้ง) จากนั้นบุตรสาวของผู้ร้องได้เซ็นเอกสารเพื่อรับบัตรประจำตัวประชาชน ซึ่งเจ้าหน้าที่คนเดิมพูดจาไม่ดี ทำสีหน้าดุ รวมทั้งตอนที่ผู้ร้องรับบัตรประจำตัวประชาชน เจ้าหน้าที่คนดังกล่าวได้พูดว่า "เอาไปเลย เอาไป" (ตามผู้ร้องแจ้ง) ส่งผลให้ผู้ร้องเกิดความไม่พึงพอใจในการบริการของเจ้าหน้าที่ ควรใช้คำพูดที่สุภาพ พร้อมให้บริการ จึงประสงค์ให้หน่วยงานที่เกี่ยวข้องดำเนินการตรวจสอบและปรับปรุงในเรื่องดังกล่าว เพื่อเป็นการอำนวยความสะดวกให้แก่ประชาชนผู้ใช้บริการต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata